Pēteris Nomals

Pēteris Nomals (dzimis , miris ) bija latviešu inženieris tehnologs. Dr. lauks. (1930), no 1946. gada — Latvijas Zinātņu akadēmijas akadēmiķis.

Biogrāfija 
1910. gadā absolvējis Rīgas Politehniskā institūta Ķīmijas nodaļu.

No 1912. līdz 1917. gadam vadījis Krievijas Zemkopības ministrijas Purvu pētīšanas laboratoriju Rīgā, no 1915. līdz 1918. gadam — Petrogradā. 1919. gadā sācis strādāt Latvijas Universitātē. No 1920. līdz 1921. gadam bija tās prorektors. No 1922. līdz 1924. gadam un no 1932. līdz 1934. gadam — Lauksaimniecības fakultātes dekāns. Universitātē docējis līdz 1939. gadam, pēdējos deviņu gadus — profesors.

Purvu zinātnes pamatlicējs Latvijā, izstrādājis pirmo purvu karti Latvijā. Vairāk nekā 40 zinātnisko darbu autors.

1929. gadā apbalvots ar ceturtās šķiras Triju Zvaigžņu ordeni. 1945. gadā saņēmis Latvijas PSR Nopelniem bagātā zinātnes darbinieka goda nosaukumu. Saņēmis PSRS Sarkanās Zvaigznes ordeni.

Atsauces 

1876. gadā dzimušie
1949. gadā mirušie
Latvijas zinātnieki
Triju Zvaigžņu ordeņa virsnieki‎
Latvijas PSR Nopelniem bagātie zinātnes darbinieki
Latvijas Universitātes darbinieki
Ar Sarkanās Zvaigznes ordeni apbalvotie